cyanic-selkie/wikianc huggingface dataset:
Hohe Tauern
Hohe Tauern on Keski- ja Länsi-Itävallassa sijaitseva vuorijono. Se on osa Alppeja. Monet Hohe Tauernin huipuista ovat Itävallan korkeimpia, etenkin Tirolin osavaltiossa, jossa sijaitsee myös Itävallan korkein vuori, Großglockner (3 798 m). Hohe Tauernin alueella sijaitsee myös Itävallan ja koko Itä-Alppien pisin jäätikkö, Pasterze.
C’est le dernier qui a parlé qui a raison
Kappale keräsi Euroviisuissa 146 pistettä, jolla se jakoi ykkössijan Ruotsin edustuskappaleen ”Fångad av en stormvind” kanssa. Ruotsi kuitenkin julistettiin kilpailun voittajaksi, koska sen kappale oli saanut enemmän korkeita pisteitä Ranskaan verrattuna (molemmat neljä kertaa 12 pistettä, Ruotsi 10 pistettä viisi kertaa, Ranska vain kaksi kertaa).
Chrysler Hemi -moottori
thumb|250px|1966 Dodge Charger 426 Hemi thumb|250px|1971 Plymouth Hemi 'Cuda Hemi-nimitys viittaa Chrysler-yhtymän autoissa 1950-luvulta alkaen käytettyyn suurtehomoottorikonseptiin.
Rantakurvi
Lisääntyminen
Pesä on avoimesti maassa. Naaras munii 4 munaa, joita molemmat emot hautovat noin 3 viikkoa. Poikaset ovat pesäpakoisia, ja koiras enimmäkseen huolehtii niistä, sillä naaras lähtee syysmuutolle pian poikasten kuoriuduttua.
Beatmania IIDX
thumb|Kuva beatmaniaIIDX 9th style -kotiversion peliruudusta. thumb|Arcade-tyylinen beatmania IIDX -kotiversio-ohjain. beatmania IIDX (vaihtoehtoisesti beatmaniaIIDX, IIDX, 2DX) on Konamin Bemani-peleihin kuuluva rytmipelien sarja, joka pohjautuu edeltävään beatmania-sarjaan.
Ambulocetus
Ulkonäkö ja käyttäytyminen
Ensimmäiset fossiilit löydettiin Pakistanista vuonna 1904. On arvoitus, millainen iho Ambulocetuksella oli: se saattoi olla karvainen kuten saukko tai sitten karvaton kuin valas. Ambulocetuksella oli räpylät ja pyrstön tilalla voimakas häntä.
Bhutanin historia
Buddhalaisuuden saapuminen
Buddhalaisuus saapui nykyisen Bhutanin alueelle 600-luvulla, kun tiibetiläinen kuningas Strongtsen Gampo kääntyi buddhalaisuuteen ja määräsi rakennettavaksi kaksi buddhalaista temppeliä Bumthangiin keskiseen Bhutaniin ja Kyichuun Paron laaksoon, nykyisen Paron alueelle. Buddhalaisuus korvasi, mutta ei poistanut bon-uskonnon tapoja, jotka myös olivat levinneet Tiibetin alueelle 700-luvulla. Sen sijaan buddhalaisuuteen sulautui bon-uskonnon tapoja.
Brittien saapuminen
Cooch Behar pyysi 1772 Brittiläiseltä Itä-Intian kauppakomppanialta apua bhutanilaisten karkottamiseksi ja myöhemmin 1774 myös hyökkäyksessä Bhutaniin. Bhutan kääntyi apua saadakseen Tiibetin Panchen-laman puoleen, joka toimi nuoren hallitsijan Dalai-laman sijaisena. Panchen-lama kuitenkin vastusti Bhutanin druk desiä ja vetosi Tiibetin vaatimuksiin Bhutanin yliherruudesta. Koska druk desi ei saanut apua Tiibetistä, hän solmi brittien kanssa rauhansopimuksen vuonna 1774, jossa Bhutan suostui vetäytymään 1730-luvun lopun rajojensa taakse. Brittien hallitseman Intian ja Bhutanin välille avattiin kaupankäynti, ja britit saivat maasta myös puutavaraa. Vuonna 1784 brittiläiset käänsivät Bhutanin hallintansa Bengaliin Duarien alueelle, missä rajat oli epäselvästi määritetty. Bhutanin hallinto jätti Duaarien alueen hallinnon paikallisille virkamiehille ja keräsi alueelta omia tulojaan. Kauppa- ja poliittiset suhteet Ison-Britannian ja Bhutanin välillä eivät kehittyneet, vaan sen sijasta britit olivat korvanneet tiibetiläiset maan merkittävimpänä ulkoisena uhkana.
Brittivallasta Intian suojelukseen
Dorjia seurasi virkaa tekevänä lonchenina hänen veljensä Lhendup Dorji, ja armeijan päällikkönä toimi jonkin aikaa Druk Gyalpon veli Namgyal Wangchuck. Epävakaa tilanne jatkui edelleen. Joidenkin historioitsijoiden mukaan vallankumouksellinen kamppailu johtui ristiriidoista Wangchuckille uskollisten ja modernien Dorjin kannattajien välillä. Kyseessä ei ollut monarkin vallan lopettaminen tai vähentäminen, vaan täysi vapaus Intian puuttumisesta maan asioihin. Jotkut historioitsijat uskovat että vuoden 1964 kriisi ei ollut poliittinen, vaan kyseessä oli kilpailu vallasta maan palatsissa Dorjin suvun ja Druk Gyalpon tiibetiläisen rakastajan Yangkin ja hänen isänsä välillä. Kansalliskokous teki vuonna 1965 päätöksen, jonka mukaan Lhendup Dorji ja muut perheenjäsenet karkotettiin. Jännittynyt poliittinen tilanne jatkui taas murhayrityksenä Druk Gyalpoa vastaan vuonna 1965. Dorjit eivät kuitenkaan olleet osallisina murhayritykseen.
Pakolaisongelmia ja demokratiakehitystä
1990-luvun alussa Bhutan karkotti Lhotshampa-väestöä, joka muodosti kuudesosan Bhutanin väestöstä. Seuranneissa nepalilaisten mielenosoituksissa ja niiden jälkeisissä väkivaltaisuuksissa kuoli eri lähteiden mukaan 300 ihmistä, 500 haavoittui ja 2000 pidätettiin. Noin 100 000 ihmistä ajettiin Bhutanista pakolaisleireille Nepaliin ja Sikkimiin. Ihmisoikeusjärjestöt pitivät Bhutanin toimia etnisenä puhdistuksena. Vielä 20 vuotta myöhemmin UNHCR:n pakolaisleireillä asui sama määrä ihmisiä, heidän uudelleensijoituksensa kolmansiin maihin alkoi vuonna 2007.
Ihmisoikeusongelmista huolimatta Bhutan on kehittynyt kohti demokraattisempaa järjestelmää 1990-luvun ja 2000-luvun taitteessa. Vuonna 1998 kuningas Jigme Singye Wangchuck teki suuria poliittisia uudistuksia, joissa hän siirsi suurimman osan vallastaan kansalliskokoukselle. Tämä katsottiin uudistukseksi joka saattaisi lieventää maan etnisiä jännitteitä ja parantaisi Bhutanin kansainvälistä mainetta. Vuonna 2005 kuningas ilmoitti luopuvansa vallasta poikansa hyväksi, kun maassa järjestetään demokraattiset parlamenttivaalit vuonna 2008. Hän luopui vallasta kuitenkin jo joulukuussa 2006, ja hänen poikansa Jigme Khesar Namgyal Wangchuck otti vallan käytännössä haltuunsa, vaikka hänet kruunattiinkin vasta vuonna 2008.
Alain Giresse
Ura valmentajana
Helmikuussa 2022 Giresse palasi valmennustehtäviin, kun hänestä tuli Kosovon maajoukkueen päävalmentaja.
Kansainyhteisö
Historia
Westminsterin säädös vahvisti lopullisesti Kanadan, Etelä-Afrikan, Australian ja Uuden-Seelannin aseman Britannian kanssa samanarvoisina, itsenäisinä valtioina (niin sanottu dominio-status). Myöhemmin Kansainyhteisöön ovat liittyneet useimmat muutkin Britannian entiset siirtomaat sitä mukaa, kun ne ovat itsenäistyneet.
NHL Plus/Minus Award
Nimihistoria
NHL Plus/Minus Award on kantanut seuraavia nimiä historiansa aikana (suluissa yrityksen nimi):
Sinappikaasu
Sinappikaasun historiallisia synonyymejä ovat keltaristikaasu, yperiitti, S-lost ja lost. Sinappikaasun käyttöä säädellään kemiallisten aseiden kieltosopimuksessa.
Krooniset oireet
Hengitysaltistus sinappikaasulle voi johtaa pitkäkestoiseen limaiseen yskään, hengitysvaikeuksiin keuhkoputkentulehduksiin. Nämä oireet ovat keuhkoahtauman kaltaisia.
Kehittäminen
Ei ole varmaa milloin sinappikaasua valmistettiin ensi kerran. Ranskalainen César-Mansuète Despretz (elänyt 1798–1863) saattoi valmistaa sitä jo vuonna 1822 rikkidikloridin ja etyleenin välisessä reaktiossa. 1854 ranskalainen Alfred Riche (1829–1908) toisti Despretzin kokeen. Despretz tai Riche eivät kuitenkaan kuvailleet aineen myrkyllisyyttä. 1860 saksalainen Albert Niemann valmisti sinappikaasua ja huomasi sen myrkyllisyyden. Niemann kuoli myöhemmin mahdollisesti sinappikaasukokeidensa aiheuttamiin keuhkovaurioihin. Suunnilleen samaan aikaan vuonna 1860 brittiläinen Frederick Guthrie havaitsi sinappikaasun myrkyllisyyden valmistaessaan sitä. 1886 saksalainen Viktor Meyer kehitti synteesin, jolla voitiin tuottaa hyvin puhdasta sinappikaasua. Meyerin synteesiä voidaan pitää tärkeänä askeleena kohti sinappikaasun asekäyttöä.
Jim Sharman
James David "Jim" Sharman (s. 12. maaliskuuta 1945) on australialainen elokuvaohjaaja. Hänet tunnetaan parhaiten The Rocky Horror Picture Show'sta (1975) ja sen jatko-osasta, Shokkihoidosta (1981).
YK:n vuosituhattavoitteet
Tavotteiden saavuttaminen
Äitiyskuolleisuus on vähentynyt noin kahdella kolmasosalla Itä-Aasiassa, Pohjois-Afrikassa ja Etelä-Aasiassa. Koulutettujen hoitajien avustamien synnytysten osuus on noussut 55 prosentista (vuonna 1990) 66 prosenttiin (vuonna 2011). Silti 46 miljoonaa yhteensä 135 miljoonasta elävänä synnytetystä lapsesta synnytettiin kokonaan ilman apua tai ilman riittävää hoitoa vuonna 2011. Vuonna 2011 koulutettu terveydenhuollon työntekijä oli paikalla vain 53 prosentissa synnytyksistä maaseudulla. Vastaava luku on 84 prosenttia kaupunkialueilla. Vain puolet raskaana olevista naisista kehittyvillä alueilla saa suositellut vähintään neljä äitiysneuvolakäyntiä. Noin 140 miljoonaa naimisissa tai vakituisessa suhteessa elävää naista haluaisi viivyttää tai estää raskauden, mutta he eivät käytä ehkäisyä.
2,5 miljardilla ihmisellä ei ole kuitenkaan edelleenkään kunnollista vessaa. Vuosien 1990 ja 2011 välillä 1,9 miljardia ihmistä sai käymälän, vesivessan tai muunlaiset paremmat sanitaatiotilat. Parannukset sanitaatiossa eivät kosketa usein köyhiä ja maaseudulla asuvia. Sanitaation parantaminen on ollut hidasta esimerkiksi Etelä-Aasiassa, jossa köyhimmässä 40 prosentissa kotitalouksia ei tapahtunut juurikaan parannuksia vuosien 1995 ja 2008 välillä.
Virallinen kehitysapu (ODA) laski toista vuotta peräkkäin ja väheni neljä prosenttia vuonna 2012 – 134 miljardista dollarista (vuonna 2011) 125,9 miljardiin dollariin (noin 97 miljardia euroa vuonna 2012). Pääsyynä kehitysavun vähenemiseen ovat talouskriisistä johtuvat säästötoimet monissa Euroopan unionin jäsenmaissa. Vain viisi maata on yltänyt tavoitteeseen käyttää vähintään 0,7 prosenttia bruttokansantulosta kehitysapuun: Tanska, Luxemburg, Alankomaat, Norja ja Ruotsi. Lisäksi Australia, Itävalta, Islanti, Iso-Britannia Uusi-Seelanti, Etelä-Korea ja Sveitsi lisäsivät kehitysapunsa määrää. Suomen kehitysavun taso oli 0,53 prosenttia bruttokansantulosta vuonna 2012 ja avun määrä väheni 0,4 prosenttia vuodesta 2011 vuoteen 2012.
Avun väheneminen vaikutti vähiten kehittyneisiin maihin kaikkein eniten. Vuonna 2011 vähiten kehittyneille maille (LDCs) annettu apu jäi keskimäärin 0,10 prosenttiin avunantajamaan bruttokansantulosta, vaikka asetettu tavoite on 0,15 - 0,20 prosenttia bruttokansantulosta vuoteen 2015 mennessä. Kahdenvälinen kehitysapu (eli eri maiden hallitusten välinen kehitysapu) maailman 49 vähiten kehittyneelle maalle väheni 12,8 prosenttia, eli noin 26 miljardiin dollariin vuonna 2012. Saharan eteläpuolisen Afrikan osuus kahdenvälisestä kehitysavusta laski ensi kertaa sitten vuoden 2007–7,9 prosentilla 26,2 miljardiin dollariin vuonna 2012.
Kehittyvien maiden velkataakka on sitä vastoin pienentynyt ja niiden osuus maailmankaupasta on kasvanut. Myös teknologian ja välttämättömien lääkkeiden saatavuus on parantunut. YK:n uuden raportin mukaan avunantajamaiden on kuitenkin täytettävä lupauksensa kehitysavun lisäämisestä sekä markkinoiden avaamisesta vuosituhattavoitteiden saavuttamiseksi määräaikaan, eli vuoteen 2015 mennessä.
Jääneulanen
Snö
Nanda Devi
Nanda Devi on Intian korkein vuori, joka sijaitsee kokonaan maan alueella. Nanda Devia korkeampi on vain Kanchenjunga, joka sijaitsee Intian ja Nepalin rajalla. Se sijaitsee Himalajan vuoristossa Uttarakhandin osavaltiossa. Vuori on 7 816 metriä korkea ja kokonaisuudessakin maailman 23. korkein.
Nanda Devi on huomattavasti korkeammalla kuin sen ympäristö ja se kohoaa todella jyrkästi. Se nousee 3 300 metriä 4,2 kilometrin matkalla Dakkhni Nanda Devin jäätiköstä, joka sijaitsee vuoren lounaisella rinteellä, ja samaan tyyliin vuoren pohjoispuolen jäätiköiltä. Tämä tekee Nanda Devistä yhden jyrkimmistä huipuista tässä mittasuhteessa. Nanda Devin tekee vielä vaikuttavammaksi ympäröivät syvät jokilaaksot. Vuori kohoaa 6 500 metriä korkeammalle kuin 50 kilometrin päässä oleva Ghori Ganga -joen laakso.
Nanda Devi sijaitsee kansallispuistossa, joka on myös UNESCOn maailmanperintökohde.
Rogmo FM
Rogmo FM oli Salossa toimiva paikallisradio, jonka omisti Salon Alueradio Oy. Rogmon kuuluvuusaluetta olivat Halikko, Kiikala, Lohja, Muurla, Perniö, Pertteli, Salo, sekä Somero. Rogmo aloitti toimintansa vuonna 2000 ja lopetti huhtikuussa 2009.
Tuhkavarpunen
Koko ja ulkonäkö
Aikuisella linnulla on vaaleanharmaa pää, jossa on valkoinen viiksijuova, vaaleanruskea selkä, vaalea alapuoli ja tummalla siivellä on valkoinen hartialaikku. Sukupuolet ovat samanvärisiä. Lajista tunnetaan 3 alalajia.
Elinympäristö
Avoimet savannit ja viljelysmaat sekä harvat metsät. Pesii myös kylissä ja kaupungeissa ja korvaa meikäläisen varpusen pääosassa Afrikkaa.
Lisääntyminen
Pesäkuppi sijaitsee puussa tai pensaassa tai jonkin toisen lajin vanhassa pesässä. Naaras munii 2–4 munaa.
Villa Pentry
Villa Pentry on hirsirakenteinen jugendhuvila Matinkylässä Etelä-Espoossa. Se rakennettiin alun perin Viipurin seudulle, josta kauppaneuvos Nikolai Matrosoff siirsi sen nykyiselle paikalleen 1910-luvun puolivälissä.
Villa Pentry siirtyi Espoon kaupungille 1990, tuolloin se tunnettin vielä Matrosoffin huvilana, vaikka Matrosoff oli myynyt sen jo 1926 insinööri Masalinille. Kaupunki vuokrasi huvilan Espoon Pursiseuralle; sittemmin huvilassa on toiminut kesäravintola Villa Pentry. Huvila peruskorjattiin 2003.
Vakosametti
pienoiskuva|Puuvilla- ja villavakosamettia Vakosametti on sametti jonka nukkapinnassa on vakoja.
Citroën C5 Aircross
Vuoden 2019 Euro NCAP -kolaritestistä C5 Aircross sai tulokseksi täydet viisi tähteä.
C5 Aircross esiteltiin ensimmäistä kertaa Shanghain autonäyttelyssä keväällä 2017, Euroopassa mallin ensiesittely oli seuraavana keväänä.
Marja Jalava
Marja Jalava (s. 1965) on suomalainen historioitsija, joka on toiminut yhteiskuntahistorian professorina Tampereen yliopistossa vuodesta 2022 lähtien. Hän väitteli filosofian tohtoriksi Helsingin yliopistossa vuonna 2005. Vuosina 2017–2022 hän toimi kulttuurihistorian professorin Hannu Salmen sijaisena Turun yliopistossa.
Ü
Ü ääntyy useissa kielissä suomen y-äänteen kaltaisena. Kirjaimen muodostamisessa U:sta on ideana se, että kahta pistettä kirjaimen päällä käytetään umlaut-merkkinä, joka tekee takavokaalista vastaavan etuvokaalin.
Ratamelonnan Euroopan-mestaruuskilpailut
Kilpailuista pidettiin taukoa vuosina 1937–1956 toisen maailmansodan aikana sekä vuosina 1970–1996. Vuodesta 1997 lähtien EM-kilpailut on järjestetty vuoden välein lukuun ottamatta vuosia 1998 ja 2003 jolloin kilpailuja ei pidetty, vuotta 2019 jolloin ne peruttiin saman vuoden Euroopan kisojen vuoksi sekä vuotta 2020 jolloin ne peruttiin koronaviruspandemian vuoksi.
Metsäviklo
Koko ja ulkonäkö
Linnun pituus on 20–24 cm, siipien kärkiväli 39–44 cm ja paino 50–120 g. Lintu muistuttaa liroa, mutta on selästä tummempi, lähes musta pienin valkein täplin, ja sen koivet ovat harmaanvihreät. Yläperä on kirkkaanvalkea rajoittuen jyrkästi tummaan selkään. Kutsuääni on voimakas ja melodinen ’tjyit–vit–vit’, varoitus hakkaava ’kip–kip–kip...’. Laulu esitetään soidinlennossa, ja se on erittäin miellyttävän kuuloinen nouseva ja laskeva sarja kutsuäänimäisiä säkeitä.
Elinympäristö
Metsäviklon elinympäristöä ovat ikkonaiset metsäalueet, eritoten korvet, joissa on järviä, lampia ja jokia. Muuttoaikoina laji on myös märillä rantaniityillä.
Pukkilan kartano
thumb|right|300 px|Pukkilan kartanon päärakennus. Pukkilan kartano on Piikkiössä Kaarinassa sijaitseva kartanomuseo. Kartano oli 1540-luvulta aina 1720-luvulle Bock-suvun hallussa. Kartanon nykyinen rokokootyylinen päärakennus, jonka rakennutti kartanoa tuolloin omistanut hovioikeudenneuvos, myöhempi Turun ja Porin läänin maaherra Christoffer Johan Rappe, on vuodelta 1762. Päärakennuksen pohjakaava perustuu Carl Wijnbladin vuonna 1755 julkaisemiin mallipiirustuksiin, jossa esimerkiksi ikkunat ovat 20-ruutuiset
Museo esittelee 1700-luvun yläluokan asumisoloja. Museovirasto remontoi tilan rakennukset alkuperäiseen ulkoasuunsa vuosina 1965–1970 ja avasi kartanon yleisölle vuonna 1970. Pukkilan kartanomuseo on myös yksi Suomen valtakunnallisesti merkittävistä rakennetuista kulttuuriympäristöistä.
Yhdisyneiden kansakuntien päivänä 2017 kerrottiin, että Kiinteistöosakeyhtiö Pukkilan Kartano on ostanut tilan maineen 400 000 euron hinnalla. Uuden omistajan oli määrä tarjota toimitiloja kartanokokonaisuudessa perinnerakentamisen alalla toimiville yrityksille ja myös muillea ko. miljöötä arvostaville toimijoille. 2020-luvulla toiminta perinnerakentamiseen painottuvana yrityskeskuksena jatkui.
Valkoviklo
Lisääntyminen
Pesä on maassa, usein metsässä jonkin matkaa suolta. Naaras munii 4 munaa, joita sitten hautoo 22–26 vrk. Myös koiras osallistuu haudontaan. Hautova lintu välttää viimeiseen saakka poistumasta pesästä ihmisen lähestyessä. Poikaset ovat pesäpakoisia ja oppivat lentämään 4 viikon ikäisinä.
Johan Verstappen
Saavutukset
2
Wieniläishiiva
Menetelmä
Mäskiä tehtäessä maltaat ja jauhot kaadettiin suureen altaaseen mahdollisimman puhtaan lähdeveden sekaan, jossa niitä sekoitettiin aluksi isoilla meloilla ja sittemmin erityisellä sekoittimella eli mäskäyskoneella, joita ennen vuotta 1918 ehdittiin hankkia Hyvinkään Tehtaalle neljä. Kunnolla seonnut mäski jätettiin sokeroitumaan. Kun mäski oli sokeroitunut riittävästi, se laitettiin erillisiin isoihin puusta tehtyihin kasvatusaltaisiin ja sekoitettiin emähiivaan; tähän lisättiin vielä eräitä kemikaaleja sekä steriloitua ja kirkastettua rankkia.
Ben-Hur
Ben-Hur on vuonna 1959 ensi-iltansa saanut William Wylerin ohjaama elokuva, joka on nykyään tunnetuin elokuvaversio Lew Wallacen samannimisestä romaanista vuodelta 1880. Elokuvan pääosissa ovat Charlton Heston Judah Ben-Hurina ja Stephen Boyd Messalana. Elokuva sai ensiesityksensä 18. marraskuuta 1959 New Yorkin Loews-teatterissa.
Oscar-palkinnot
Ehdokkuudet:
Yhdistyneen kuningaskunnan parlamentti
Ylähuone
"Lords Spiritual" käsitti ennen kaikki Englannin kirkon vanhemmat kirkonmiehet, arkkipiispat, piispat, apotit ja priorit, mutta vuoden 1847 jälkeen vain 26 korkea-arvoisinta piispaa, joihin kuuluvat Canterburyn arkkipiispa, Yorkin arkkipiispa, Lontoon, Durhamin ja Winchesterin piispat, sekä 21 virka-asemaltaan vanhinta muiden hiippakuntien piispoista. "Lords Temporaliin" kuuluvat ovat kaikki päärejä. Aiemmin he olivat perinnöllisiä päärejä, mutta useimpien perinnöllisten päärien ylähuoneoikeus vietiin vuoden 1999 reformilaissa. Ylähuoneeseen valittiin kuitenkin 92 päärin arvon perintönä saanutta, arvonimien Earl Marshal ja Lord Great Chamberlain haltijat sekä 90 muuta, jolle myönnettiin lisäksi elinikäinen arvonimi. Näistä 75 päärit valitsivat keskuudestaan, 15 koko parlamentti. Loput ylähuoneen jäsenet ovat päärin arvon eliniäksi saaneita.
Ovanmalmträsket
Maantiede
Ovanmalmträsketiä reunustaa sekä kulttuurimaisema että metsämaa. Maasto kohoaa paikoin varsin jyrkästi vähintään 25 metriä järven pinnan yläpuolelle. Puolitoista kilometriä koilliseen sijaitsee Kullaanjärvi, jonka korkeustaso 26 metriä Ovanmalmträskiä ylempi. Etelässä on laajoja peltomaita, jotka ulottuvat Suomenlahden sokkeloisten sisälahtien ja Gennarbyvikenin tekojärven rannoille saakka. Ovanmalmträsketin etelärannalta lähtee laskuoja runsaat puolitoista kilometriä kaakkoon sijaitsevaan Bonäsbåsetiin, jonka korkeustaso on vain 0,7 metriä mpy.
Raja
Luonnollinen raja
Luonnollinen rajalinja merkitään avomaalla usein pylväin, kivin tai sementistä tehdyin merkein. Suurella järvellä raja voidaan merkitä kelluvin poijuin, mutta pienillä järvillä ja joilla rajaa ei yleensä merkitä.
Jokirajoja on maailman valtionrajoista 23 prosenttia, osavaltion- ja maakuntarajoista 17 prosenttia ja kuntarajoista 12 prosenttia. Jokirajojen yleisyys korreloi alueen siirtomaahistorian kanssa: Etelä-Amerikan valtionrajoista jokirajoja on lähes puolet mutta Aasian valtionrajoista vain 16 prosenttia. Useimmat jokirajat kulkevat keskellä virtaa, mutta jotkin toisella rannalla. Sama pätee järvirajoihin, kuten Yhdysvaltain ja Kanadan välisten järvien kautta kulkevaan valtionrajaan. Jokirajojen ongelma on se, että joet vaihtavat joskus uomaansa. Tämä on aiheuttanut ongelmia rajanvetoon esimerkiksi Yhdysvaltain osavaltiorajoja muodostavalla Mississippijoella sekä Rio Grandella Yhdysvaltain ja Meksikon rajalla, mutta myös monessa muussakin paikassa eri puolilla maailmaa.
Vuoristorajat vedetään joskus korkeimpien huippujen kautta, joskus valuma-alueen rajojen mukaisesti ja joskus laaksonpohjien kautta. Tällaiset rajat ovat joskus jakaneet yhden kansan kahdelle puolen rajaa, kuten Tirolin saksankielisen väestön ensimmäisen maailmansodan jälkeen sekä Karpaattien asukkaat Puolan ja Tšekkoslovakian välille. Argentiinan ja Chilen kiistely vuoristorajoistaan johti maat sodan partaalle 1800-luvulla.
Xiaomi Redmi Go
Ohjelmisto
Julkaisuhetkellä laitteessa oli esiasennettuna Android 8.1 (Oreo) Xiaomin MIUI-käyttöliittymällä.
Constanze Mozart
Lapsista ainoastaan Karl Thomas ja Franz Xaver elivät aikuisiksi. Mozartin kuoltua 1791 Constanze oli kahden elossa olevan lapsensa kanssa taloudellisissa vaikeuksissa ja joutui myymään hallussaan olleet Mozartin alkuperäiskäsikirjoitukset.
Miki Koyama
Koyama aloitti kartingissa kilpailemisen vuonna 2003. Hän harrasti nuorena myös teatteria, kamppailulajeja ja tennistä, mutta valitsi lopulta autourheilun, koska miehet ja naiset voivat kilpailla siinä samoissa sarjoissa. Hänet valittiin Formula Toyota Racing Schooliin, ja hän aloitti Japanin Formula 4 -mestaruussarjassa kilpailemisen vuonna 2015.
Ratsastushousut
Ratsastushousut ovat ratsastuksessa käytettävät housut. Niiden tärkeimmät ominaisuudet ovat riittävä väljyys tai joustavuus, jotta normaali ja tehokas ratsastus on mahdollista, sekä hankaamattomuus ja käyttömukavuus. Hankauksen välttämiseksi ratsastushousut ovat yleensä hyvin tyköistuvat, jotta ryppyjä ei muodostu, ja ne ommellaan siten, että ratsastajan ja hevosen väliin tulee mahdollisimman vähän saumoja. Lahkeen sisäsivulla ei yleensä ratsastushousuissa olekaan saumaa.
Ratsastushousujen materiaali vaihtelee housujen käyttötarkoituksen ja käyttövuodenajan sekä muodinkin mukaan (muun muassa farkkukankaiset ratsastushousut). Talvikäyttöön myydään paikoilla varustettuja toppahousuja ja -haalareita mutta myös enemmän normaalien ratsastushousujen mallisia esimerkiksi softshell-housuja. Housujen värit ja kuosit vaihtelevat arkikäytössä paljolti muodin mukaan. Esimerkiksi este- ja kouluratsastuksessa kilpailuasu kuitenkin edellyttää vaaleita, käytännössä tavallisesti valkoisia ratsastushousuja.
Promenade des Anglais
Nykyään
Kadun varrella on useita hotelleja, joista huomatta­vimpia ovat Hôtel Négresco sekä Palais de la Méditerranné. Viimeksi mainitussa avattiin jälleen vuonna 2004 myös välillä jo suljettu pelikasino.
Promenade des Anglais'n läntisin osa Carrasista Var-joelle ei kulje meren­­rantaa pitkin, sillä Côte d'Azurin kansainvälinen lentoasema on rakennettu sen ja rannan väliin. Tämä osuus kadusta on paikoitellen rakennettu moottoritiemäiseksi eri­taso­liittymineen.
Mark Delpriora
Delpriora on kiertänyt esiintyjänä laajasti Yhdysvalloissa, Kanadassa, Etelä-Amerikassa ja Italiassa. Hän on osallistunut lukuisille festivaaleille. Hän on valmistunut musiikin maisteriksi Manhattan School of Musicista. Ahlert & Schwab -duo on levyttänyt Naxokselle Delprioran säveltämän sonaatin mandoliinille ja kitaralle.
Helmet (veistos)
Merja Pitkäsen mukaan vesihelmet muistuttavat viereisen Aurajoen ja meren merkityksestä Turun kaupungille.
Sherlock Holmesin seikkailut (televisiosarja)
Taustatietoa
Brettin, Burken ja Hardwicken ohella sarjan vakionäyttelijöitä olivat Rosalie Williams, joka esitti rouva Hudsonia, sekä Colin Jeavons tarkastaja Lestradena. Lisäksi Eric Porter esitti Holmesin arkkivihollista, Professori Moriartya toisessa sarjassa, ja Charles Gray näytteli Holmesin veljeä, Mycroft Holmesia useissa jaksoissa. Jude Law esiintyi ennen kuuluisuuteen nousuaan palvelijana jaksossa Seikkailu Shoscombe Old Placessa.
Sherlock Holmesin muistelmat
(The Memoirs of Sherlock Holmes)
Madlienan moreenimuodostumakenttä
Maantietoa
Moreenimuodostumakenttä sijaitsee Vidzemen ylängön lounaispuolella Ropažin tasangon itäpuolella. Alueen pohjoispuolelta virtaa ohi Koivajoki ja eteläpuolelta Väinäjoki. Näiden rantakaupungit Sigulda ja Azkraukle sijaitsevat sen reuna-alueella. Ylängöltä alkava Väinäjoen sivujoki Ogre virtaa alueen halki. Alueen englanninkielinen nimitys viittaa kaltevaan tasankoon. Ylängön puolella alueen korkeus on 120 metriä mpy. ja lounaisreunalla se on 20 metriä mpy. Alueen pinnanmuodot ovat matalat kukkuloiden keskikorkeuden ylittäessä harvoin 20 metriä. Alueen korkein huippu kuuluu Keipeneen harjulle, jonka lakipiste kohoaa 142 metriä mpy. ja 42 metriä ympäristöään korkeammalle.
Uukuniemi (kirkonkylä)
Kylän luoteispuolella Uukuniemen länsikyljestä Pyhäjärvelle työntyy parin kilometrin mittainen Papinniemenharju. Papinniemen puolivälissä on aiemmin sijainnut ortodoksinen kylä, jonka olemassaoloa on pyritty selvittämään muun muassa arkeologisilla kaivauksilla. Hieman pidemmällä Papinniemellä toimii lomakylä Papinniemi.
Aiempi peruskoulun alakoulu on lopettanut toimintansa; lähin alakoulu ja esikoulu on Saaren koulu, joka sijaitsee Akonpohjassa.
Sarah Moore
Moore aloitti kartingin nelivuotiaana ja kilpailemisen kahdeksanvuotiaana. Hän voitti Ginetta Junior Championship -sarjan mestaruuden ensimmäisenä naisena vuonna 2009 ja Britcar Endurance Championship -sarjan vuonna 2018. Vuonna 2019 hän liittyi uuteen W Series -sarjaan ja on ajanut sarjassa kolme kautta. Hänen paras sijoituksensa sarjassa on viides kaudella 2021. Hän on ajanut kerran palkintopallille oltuaan toinen kauden 2021 avauskilpailussa Spielbergissä.
Luettelo Codemastersin julkaisemista videopeleistä
Tämä on luettelo Codemastersin julkaistuista peleistä.
Olavi Siippainen
Elämä
Talvi- ja jatkosotiin Siippainen osallistui tk-miehenä. Sodan jälkeen hän toimi vapaana kirjailijana ja lehtimiehenä. Hän kirjoitti pakinoita ja kolumneja eri lehtiin ja toimi Suomen Sosialidemokraatin ja Sosialistisen Aikakauslehden kirjallisuusarvostelijana 1945–1947. Siippainen kirjoitti lehtijuttujaan eri nimimerkeillä kuten Iloinen, Petteri, Kaaleppi, Karho Otto, Kimpinen, Kimpinen Kalle, Mäikiä Urmas, O. S., O. S-nen, Robin Hood, Saarto Olavi, Svejk ja Uolevi. 1940-luvun lopulla hän asui Helsingissä ja osallistui Urania-piirin toimintaan. Tähän taidefilosofiaa ja klassista musiikkia harrastaneeseen piiriin kuuluivat muun muassa Eino Krohn, Kai Laitinen, Lassi Nummi, Lasse Heikkilä, Bo Carpelan, Paavo Rintala ja Jouko Tyyri.
Kirjallinen tuotanto
Siippainen liittyi työläiskirjailijoiden Kiila-ryhmään 1937 ja oli mukana Kiilan mainitun vuoden albumissa. Heti 1940-luvun alussa hän jäi pois yhdistyksen toiminnasta, vaikka ei koskaan virallisesti eronnutkaan siitä. Esikoisteoksensa Nuoruus sumussa Siippainen julkaisi 1940, mutta jo sitä ennen hän oli osallistunut runoantologiaan Vaella nuoruus (1939).
Luettelo One Piecen mangaluvuista
Lähteet
Liste des chapitres de One Piece - partie 2
Ben-Hur (täsmennyssivu)
Ben-Hur voi tarkoittaa ainakin seuraavia:
William Knibb
Orjuuden päätyttyä
thumb|[[Sininen muistolaatta Knibbin kotitalolla Ketteringissä.]] Työvelvollisuuden päättymisen jälkeen baptistikirkot saivat tuhansia uusia jäseniä vapautetuista orjista. Tilanteesta on joskus puhuttu "Jamaikan heräämisenä". Knibb itse kastoi 6 000 uutta baptistia ja oli mukana 35 uuden kirkon, 24 lähetysaseman ja 16 koulun perustamisessa. Knibb myös käänsi raamatun jamaikankreolille, jota erityisesti entiset orjat käyttivät.
Llanfairpwllgwyngyll
Nimi
Tässä on käännös nimen eri osista:
Vyökulho
Nimityksiä
Vyökulho ei ole vakiintunut nimitys suomen kielessä, vaan se on suora käännös ruotsin kielen sanasta. Muissa kielissä sitä kutsutaan:, , ja. Arkeologiassa vyökulho on eri esineluokka kuin vyörasia.
Gerald Ford
Gerald Rudolph Ford Jr. (syntymänimi Leslie Lynch King Jr. 14. heinäkuuta 1913 Omaha, Nebraska – 26. joulukuuta 2006 Rancho Mirage, Kalifornia) oli Yhdysvaltain 38. presidentti (1974–1977). Ennen presidenttikauttaan Ford oli toiminut edustajainhuoneessa republikaanisena vähemmistöjohtajana yhdeksän vuoden ajan. Ford nousi presidentiksi varapresidentin paikalta Richard Nixonin erottua, noustuaan ensin varapresidentiksi Spiro Agnew'n erottua. Ford on ainoa Yhdysvaltain presidentti, joka on toiminut sekä presidenttinä että varapresidenttinä tulematta koskaan vaaleilla valituksi kumpaankaan tehtävään. Presidenttinä Ford jatkoi Nixonin aloittamaa liennytystä.
Nousu varapresidentiksi ja presidentiksi
Presidentti Richard Nixon nimitti Fordin varapresidentiksi 1973 Spiro Agnew’n erottua. Ford astui virkaan 6. joulukuuta 1973. Nixon itse erosi Watergate-skandaalin vuoksi 9. elokuuta 1974. Ford nousi presidentiksi ja ilmoitti samalla, että ”Kansakuntamme pitkä painajainen on ohi”. Hän nimitti varapresidentiksi Nelson A. Rockefellerin.
Presidenttinä
Ulkopolitiikassa Ford jatkoi Nixonin lähentymistä Neuvostoliittoa ja Kiinaa kohtaan. Vietnamin sota päättyi Fordin aikana 1975, kun Pohjois-Vietnam valloitti Etelä-Vietnamin, mitä Ford ei voinut estää kongressin asettamien rajoitusten vuoksi. Hän kuitenkin määräsi Kamputsean haltuunottaman kauppalaivan Mayaguezin vapauttamisoperaatiosta, jossa kuoli 41 merijalkaväen sotilasta.
Prosopis reptans
Prosopis reptans on meskiteiden (Prosopis) sukuun ja hernekasvien (Fabaceae) heimoon kuuluva kasvilaji. Tieteellisen nimen sille antoi ensimmäisenä George Bentham. Sillä on kaksi muunnosta.
ValuJetin lento 592
Onnettomuuden syyt
Raportti nosti esiin myös Yhdysvaltain ilmailuhallinnon (FAA) toiminnan. Onnettomuuteen olivat NTSB:n mukaan vaikuttaneet ilmailuhallinnon kykenemättömyys vaatia palovaroittimien ja sammutusjärjestelmien asentamista ilma-alusten D-luokan rahtitiloihin, vaikka NTSB oli antanut suosituksen näiden vaatimisesta jo vuonna 1981 sattuneen, 301 kuolonuhria vaatineen, Saudian lennon 163 palon jälkeen. FAA oli myös NTSB:n mukaan laiminlyönyt valvontavastuunsa ValuJetin huolto-ohjelman osalta, missä hallinnon olisi tullut NTSB:n mukaan tarkkailla ValuJetin vastuulla ollutta alihankkijoiden valvontaa, sekä puuttua alihankkija SabreTechin toimintaan. Raportti totesi myös, ettei FAA ollut reagoinut riittävällä tasolla aiempiin happigeneraattorien aiheuttamiin paloihin.
Vyörasia
pienoiskuva|Veitsen kahvassa olevan [[naruhameisen naisen alaselässä näkyy mahdollisesti vyörasiaa esittävä kohouma.]] Vyörasia on pronssikaudella käytetty naisten pronssinen vyökoru. Se kiinnitettiin vyöllä lantion korkeudelle, joko etupuolelle tai selän puolelle. Vyörasiat yleistyivät keskipronssikauden alussa, ja niitä käytettiin Monteliuksen periodeilla III–IV eli noin 1300–900 eaa.
Piirteitä
Vyörasioita on löydetty sekä votiiviuhreina soista ja maakätköistä että naisten haudoista. Ne olivat pyöreitä ja kuperia tai tasapintaisia rasioita, joka sidottiin vyön avulla rasian alla olevista silmukoista. Tutkijat esittävät, että niitä pidettiin alaselkän puolella ja että niissä kuljetettiin mukana pieniä esineitä. Joistakin rasioista onkin löytynyt pronssinen kansi, jotka sulkivat esineet rasiaan turvaan putoamiselta. Toisissa yhteyksissä on löytynyt jäänteitä myös puisesta kannesta. Rasian pinta koristeltiin tähtikuviolla, ympyräkuvioilla, viivoilla, kaarikuvioilla ja näiden kaikkien kuvioiden yhdistelmillä.
Porin Linjat
Porin Linjat Oy on Porin kaupungin omistama linja-autoyhtiö, jonka busseilla matkustaa vuosittain noin 1,7 miljoonaa henkilöä.
Historia
Porin kaupunkiliikenne oli 1970-luvulle saakka ollut usean yksityisen liikennöitsijän hoidossa. Porin kaupunki katsoi, että kaupungin julkisen liikenteen jatkaminen ja kehittäminen vaati suurempaa toimijaa. Yksityisten liikennöitsijöiden omistama autokanta oli niin automerkkien kuin korimallienkin osalta sekalaista ja melko iäkästä.
Mustapyrstökuiri
Mustapyrstökuiri (Limosa limosa) on kurppien heimoon kuuluva kahlaaja. Lajin nimesi Carl von Linné 1758.
Aputykkivene Viena
Aputykkivene Viena (aiemmin Conan Doyle) oli Suomen merivoimien aputykkivene vuosina 1942-1944.
Palvelus
Viena osallistui Viipurinlahden taisteluun. Alus kuului taisteluosasto Wikbergiin, jonka tehtävänä oli 5. heinäkuuta estää vihollisen eteneminen Koivistolta pohjoiseen. Tehtävän aikana alus vaurioitui lievästi, mutta jouduttuaan Pukkion satamassa ilmapommitukseen alukseen osui kolme 100 kilon pommia. Pommeista ainoastaan yksi räjähti aiheuttaen suurta vahinkoa. Suutarien läpäistyä aluksen pohjan oli se ajettava matalikolle uppoamisen estämiseksi. Viena korjattiin ja palautettiin alkuperäiseen tehtäväänsä sodan jälkeen. Jostain syystä alkuperäistä nimeä ei palautettu sodan jälkeen, vaan alus kalasti loppuun asti Vienana.
Kuuhulluus
Monet merieläimet reagoivat täysikuuhun eri tavoilla, vaikka eivät näkisi sitä. Esimerkiksi jotkin katkaravut, planktonit ja meduusat tulevat pinnan lähelle täysikuun aikaan, vaikka kuu olisi täysin pilvien takana näkymättömissä. Rannikon läheisyydessä merieläimiin voi vaikuttaa myös kuun aiheuttama vuorovesi, mutta kuu vaikuttaa myös joihinkin syvänmeren eläimiin.
Showaddywaddy
Historia
Bändi perustettiin vuonna 1973. Se oli yhdistelmä kahdesta eri bändistä: Choise ja The Golden Hammers.Tämä johti 8-jäseniseen bändiin, jossa oli kaksi vokalistia, muutama rumpali ja kaksi basistia. Heidän ensimmäinen singlensä, "Hey Rock 'n' Roll" (bändin itsensä tekemä), julkaistiin toukokuussa 1974. Se ylsi heti kakkoseksi Britannian singlelistalla. Showaddywaddy teki sitten peräti 22 hittiä vuoteen 1982. Suurin osa heidän hiteistään oli versioita 1950-luvun lauluista. Tunnettuja biisejä olivat cover-versiot "Three Steps To Heaven", "Heartbeat", "Under The Moon Of Love", "You Got What It Takes", "Blue Moon" (perustuen The Marcelsin esitykseen), ja "I Wonder Why".
Jelena Bonner
Kun Saharoville myönnettiin 1975 Nobelin rauhanpalkinto, mutta neuvostojohto asetti hänet matkustuskieltoon, Bonner otti palkinnon vastaan Oslossa Saharovin puolesta. Bonner oli pidätettynä 1984 syytettynä miehensä auttamisesta yhteydenpidossa länteen.
V&S Group
V&S Group (V&S Vin & Sprit AB) on vuonna 1917 perustettu ruotsalainen yksi maailman suurimmista alkoholijuomien valmistajista. Se oli Ruotsin valtion omistuksessa kunnes yhtiö myytiin vuonna 2008 Pernod Ricard S.A.:lle.
Jonathan Lethem
Jonathan Lethem (s. New York 1964) on yhdysvaltalainen kirjailija. Lethemin esikoisteos Musiikkiuutisia, kovaksikeitetyn rikosromaanin tyylillä kirjoitettu tieteisromaani, oli ehdolla vuoden 1994 Nebula-palkinnon saajaksi ja voitti parhaan esikoiskirjan Locus-palkinnon. Orpojen Brooklyn voitti Yhdysvalloissa National Book Critics Circlen palkinnon vuoden 1999 parhaana romaanina ja Englannissa Kultainen tikari -palkinnon vuoden parhaana jännitysromaanina.
Ole Worm
thumb|Ole Worm thumb|Musei Wormiani Historia, Museum Wormianumin alkulehti joka näyttää Wormin "ihmeiden kabinetin". Ole Worm (myös:Olaus Wormius), s. 13. toukokuuta 1588, k. 31. elokuuta 1654, oli tanskalainen lääkäri.
Erwin Koeman
Ura valmentajana
Pelaajauransa jälkeen Koeman aloitti valmentamisen PSV Eindhovenin juniorijoukkueessa 1998. Hän toimi myös vusoina 2001–2004 Eric Geretsin ja Guus Hiddinkin apuvalmentajana ykkösjoukkueessa.
Kesällä 2018 Koemanin valmennusura jatkui Turkin Superliigassa, kun hänestä tuli Phillip Cocun apuvalmentaja Fenerbahçeen. Seuran kausi alkoi surkeasti ja Cocu sai potkut tehtävistään lokakuun lopussa 2018. Koeman nousi putoamisviivan tuntumaan vajonneen seuran päävalmentajaksi Cocun potkujen jälkeen. Hän jätti tehtävänsä joulukuun puolivälissä, kun seura teki 1,5-vuotisen sopimuksen Ersun Yanalin kanssa.
Helmikuussa 2019 Koemanista tuli Omanin jalkapallomaajoukkueen päävalmentaja. Koeman sai potkut joulukuussa 2019 hyvistä tuloksista huolimatta.
Kyllikki Saaren murha
Ruumiin löytyminen
},   {      "type": "Feature", "properties": { "title": "Paikka missä Kyllikki Saari nähtiin viimeksi", "description": "Kohta, jossa tie-Jaska tuli vastaan", "marker-symbol": "", "marker-size": "small", "marker-color": "0f0" },     "geometry": { "type": "Point", "coordinates": [ 21.9481,          62.1406        ]      }
Kirkkoherra
Kyllikki Saaren murhasta oli pitkään epäiltynä hänen rippipappinsa, vuosina 1952–1953 Isojoella virkaatekevänä kirkkoherrana toiminut Kauko Kanervo. Hän oli siirtynyt kolme viikkoa ennen Saaren katoamista papiksi Merikarvialle. Saari oli kirjoittanut kirkkoherralle kirjeen sielunhoidollisissa asioissa kolme päivää ennen kuolemaansa. Saari oli työskennellyt Isojoen pappilassa Kanervon alaisuudessa kahdeksan kuukauden ajan tehtävänään kirkonkirjojen uusiminen. Kanervo oli kokenut seksuaalinen hyväksikäyttäjä, jonka yhdeksi uhriksi joutui myös Saari. Työssään Saari oli ollut päivittäin yhteydessä Kanervoon ja tämän perheeseen sekä Kanervon kotiapulaiseen, joka oli Kanervon rakastajatar. Kyllikki Saari yöpyi pappilassa useita kertoja. Kanervo kertoi kymmenestä kerrasta, hänen rakastajattarensa vielä useammasta yöpymisestä.
Kirkkoherran kuulustelut ja alibit
Nimismies Sipilän vaimo soitti Kanervolle 20. toukokuuta 1953 Merikarvian pappilaan ja kysyi oliko kirkkoherra nähnyt Saarta. Kanervo vastasi ettei ollut tavannut Saarta Isojoelta muuttonsa jälkeen eikä tiennyt missä Saari oli. Axel Skogman kuulusteli Kanervoa ensimmäisen kerran 25. syyskuuta 1953 Merikarvian pappilassa. Kanervo kertoi, että oli Saaren katoamisiltana muistinsa mukaan ensin saattanut Laihialle lähteneen vaimonsa vuokra-autoon ja sen jälkeen pysytellyt kotona. Hän mainitsi käyneensä alkuillasta papillisessa toimituksessa. Yön alibitodistajina olivat hänen alle 10-vuotiaat tyttärensä. Kuulustelussa Kanervo ei maininnut todistajana kotiapulaistaan.
Mustapartainen mies
Mies oli asioinut usein kansliassa, jossa Kyllikki työskenteli. Kuulopuheiden mukaan mies piti Kyllikkiä ”morsiamenaan”. Mies asioi myös kunnantoimistossa, jossa hän oli kiinnostunut toimistovirkailijana työskennelleestä nuoresta naisesta. Varpelaide toimi yhteistalon tansseissa järjestysmiehenä, ja oli nähnyt usein mustapartaisen miehen seuraavan puiden takana tuntikausia tanssipaikan tapahtumia. Kyllikin katoamisiltana miestä ei näkynyt. Yöllä kahden aikoihin mies oli heitellyt hiekkaa ikkunaan kunnantalolla ja pyytänyt yläkerrassa asuvaa kunnantoimiston naista ulos. Kun tämä ei suostunut, mies oli lähtenyt kävelemään kohti Mäkikaupunkia, poispäin kodistaan. Hän oli kantanut olallaan pussia. Pari vuotta aiemmin mies oli suunnitellut ohikulkutien linjan Mäkikaupungista Heikkilän kylään. Tämä suuntakepein merkitty tielinja kulki läheltä Kyllikin hautauspaikkaa, joten maasto oli miehelle tuttu.
Fort Thüngen
49.61639°N, 6.13889°W
Roger Federer
Federer voitti ammattilaisurallaan 103 kaksinpelin ATP–turnausta, joista 20 on Grand Slam -turnauksia. Niistä kahdeksan on Wimbledonin, kuusi Australian avointen, viisi Yhdysvaltain avointen ja yksi Ranskan avointen tennisturnauksen mestaruuksia. Federer ohitti Pete Samprasin voitettujen Grand Slamien määrässä voitettuaan mestaruuden Wimbledonissa 2009. Grand Slam -turnausten finaalipaikkoja hänellä on yhteensä 31 ja niiden semifinaaleihin hän selviytyi vuodesta 2004 vuoteen 2010 yhteensä 23 kertaa peräkkäin. 16. heinäkuuta 2017 Federer pelasi jälleen itsensä historiankirjoihin saavutettuaan ennätyksellisen kahdeksannen Wimbledon-voittonsa.
2004
Roger Federerin lopullinen läpimurto tapahtui vuonna 2004, jolloin hän voitti ensimmäisenä pelaajana sitten vuoden 1988 Mats Wilanderin kolme neljästä Grand Slam -turnauksesta. Hän nousi tenniksen ATP-listalla maailman ykköseksi tuon vuoden helmikuussa, josta lähtien hallitsikin kärkisijaa yli neljä ja puoli vuotta.
2006
Roger Federer teki vuonna 2006 oman ennätyksensä voittamalla tuolla kaudella kaikkiaan 12 turnausta. Hän oli myös siihen mennessä ainoa pelaaja, joka oli ansainnut yhden kauden aikana yli 7 miljoonaa euroa palkkiorahoja. Masters cupin voittorahat mukaan lukien hänen pelaamalla saadut ansionsa nousivat vuonna 2006 yli 8 miljoonaan euroon.
2009
Federer voitti Ranskan avoimet vuonna 2009 ensimmäistä kertaa urallaan|thumb|right|200px Federer teki taas tennishistoriaa 5. heinäkuuta 2009 lyömällä Wimbledonin finaalissa yhdysvaltalaisen Andy Roddickin viisieräisessä ja yli neljä tuntia kestäneessä kamppailussa. Hän otti näin 15. Grand Slam-voittonsa nousten nyt voittojen määrässä tennislegenda Pete Samprasin ohitse.
Federer nousi 6. heinäkuuta 2009 jälleen miesten tenniksen maailmanlistan ykköspaikalle ohittaen näin sitä vajaan vuoden ajan hallinneen Rafael Nadalin.
2010
Seuraavalla viikolla pelatussa Cincinnatin Masters-turnauksessa Federer voitti puolivälierässä Nikolai Davydenkon suoraan erin 2–0 ja välierässä Rafael Nadalin juuri kukistaneen Marcos Baghdatisin niin ikään suoraan kahdessa erässä. Loppuottelussa oli vastassa Mardy Fish. Ottelusta tuli tasainen ja Federer otti lopulta voiton kolmessa erässä luvuin 6–7(5), 7–6,(1), 6–4. Näin hän voitti tämän turnauksen jo neljännen kerran.
Syyskuussa pelatussa Yhdysvaltain avoimissa Federer kukisti puolivälierässä Robin Söderlingin suoraan kolmessa erässä. Välierässä tuli vastaan Novak Đoković. Ottelu venyi viisieräiseksi ja Federerillä oli ratkaisuerässä jo kaksi ottelupalloa, mutta lopulta hän joutui poistumaan kentältä tappion kärsineenä. Tämä merkitsi myös sitä, että 13. syyskuuta julkaistulla miesten tenniksen ATP-listalla Federer putosi taas Đokovićin jälkeen kolmanneksi.
2011
Tammikuun loppupuolella pelatussa vuoden ensimmäisessä Grand Slam -turnauksessa Australiassa Federer kukisti puolivälierässä maanmiehensä Stanislas Wawrinkan suoraan kolmessa erässä. Semifinaalissa serbi Novak Đoković osoittautui kuitenkin liian vaikeaksi vastustajaksi ja turnausvoittoaan puolustanut Federer sai tunnustaa hänet paremmakseen lukemin 6–7, 5–7, 4–6. Helmikuun viimeisellä viikolla Federer pelasi Dubain ATP-turnauksessa edeten loppuotteluun, mutta kärsi siinä tappion Novak Đokovićille suoraan kahdessa erässä 3–6, 3–6. Maaliskuussa pelatussa Indian Wells Masters -turnauksessa Federer selvitti tiensä välierään, mutta taaskin Novak Đoković oli ottelussa parempi. Federerin tappioluvut olivat nyt 3–6, 6–3, 2–6. Tämä merkitsi myös sitä, että 21. maaliskuuta julkaistulla miesten tenniksen ATP-listalla Federer putosi Đokovićin taakse kolmanneksi. Maalis-huhtikuussa pelatussa Miamin Masters-turnauksessa Federer oli jälleen välierässä, mutta nyt tuli tappio Rafael Nadalille selvin luvuin 3–6, 2–6.
2013
Rotterdamin ATP-turnauksessa helmikuun puolivälissä Federer koki puolivälierässä yllätystappion ranskalaiselle Julien Benneteaulle suoraan kahdessa erässä. Helmi-maaliskuun vaihteessa pelatussa Dubain ATP-turnauksessa Federer eteni välierään. Siinä hänellä oli toisessa erässä jo kolme ottelupalloa, mutta lopulta hän koki tappion tiukan kolmieräisen ottelun päätteeksi tšekki Tomáš Berdychille. Maaliskuun puolessavälissä pelatussa Indian Wells Masters -turnauksessa Federer eteni välierään, jossa koki tappion Rafael Nadalille suoraan kahdessa erässä 4–6, 2–6. Aiemmin Federer oli ilmoittanut pitävänsä lähes kahden kuukauden kilpailutauon tämän turnauksen jälkeen. Miesten tenniksen ATP-listalla Federer putosi huhtikuun alussa kolmanneksi.
Kesäkuun lopulla alkaneessa Wimbledonin tennisturnauksessa Roger Federer kärsi yllätystappion jo toisella kierroksella ukrainalaiselle Sergei Stahovskille neljässä tiukassa erässä lukemin 7–6 (5), 6–7 (5), 5–7, 6–7 (5). Näin aikaisessa vaiheessa turnausta Federer ei ollut pudonnut Wimbledonissa sitten vuoden 2002. Nyt katkesi myös 10 vuotta sitten alkanut 36:n ottelun putki, jossa Federer eteni Grand Slam -turnauksissa aina vähintään neljännesfinaaliin. Tämä merkitsi myös sitä, että 8.7. julkaistulla miesten tenniksen ATP-listalla
Federer putosi viidenneksi eli huonoimmalle sijalle 10 vuoteen. Heinäkuun puolivälin jälkeen pelatussa Hampurin ATP-500 massaturnauksessa Federer eteni välierään, jossa kärsi yllätystappion argentiinalaiselle Federico Delbonisille niukasti 6–7(7), 6–7(4). Seuraavalla viikolla hän osallistui Gstaadin ATP-250 massaturnaukseen, mutta hävisi jo toisella kierroksella saksalaiselle Daniel Brandsille suoraan kahdessa erässä 3–6, 4–6. Elokuun puolivälissä Federer kohtasi Cincinnatin Masters-turnauksen puolivälierässä tutun vastustajan Rafael Nadalin ja jälleen tuli tappio, tällä kertaa kolmessa erässä 7–5, 4–6, 3–6.
2014
Seuraavalla viikolla pelatussa Davis Cupin semifinaalissa Italiaa vastaan Federer vei Sveitsin ratkaisevaan 3–1 johtoon lyömällä Fabio Fogninin suoraan kolmessa erässä luvuin 6–2, 6–3, 7–6(4). Lokakuussa Shanghain Masters-turnauksessa Federer kohtasi välierässä tutun vastustajan Novak Đokovićin ja tällä kertaa tuli voitto numeroin 6–4, 6–4. Loppuottelussa vastassa oli ranskalainen Gilles Simon, jonka Federer kukisti kahdessa tiukassa erässä katkaisupelien jälkeen 7–6(6), 7–6(2). Lokakuun jälkipuoliskolla Baselissa pelatussa Swiss Indoors -turnauksen loppuottelussa Federer kukisti belgialaisen David Goffinin suoraan kahdessa erässä 6–2, 6–2 voittaen tämän turnauksen jo kuudennen kerran. Seuraavalla viikolla Pariisin Masters-turnauksen puolivälierässä Federer hävisi hieman yllättäen Milos Raonicille numeroin 6–7(5), 5–7. Kauden päätösturnauksessa marraskuussa Lontoossa Federer eteni semifinaaliin lyömällä Andy Murrayn murskaluvuin 6–0, 6–1.
2017
Semifinaalissa vastassa oli Tomas Berdych, jonka Federer voitti kolmessa tiukassa erässä luvuin 7-6, 7-6, 6-4. Finaalivastustaja oli kroaatti Marin Cilic. Roger Federer otti historiallisen kahdeksannen Wimbledon-mestaruutensa voittamalla ottelun jälleen suoraan kolmessa erässä 6–3, 6–1 ja 6–4. Näin Federer oli voittanut häviämättä erääkään koko turnauksessa.
Fritz-Hugo Backman
Fritz-Hugo Backman (28. helmikuuta 1907 Berliini, Saksa – 8. huhtikuuta 1993 Helsinki) oli suomalainen näyttelijä ja teatterinjohtaja. Backman näytteli 1920- ja 1930-luvuilla Helsingissä, Viipurissa ja Tampereella ja toimi sitten teatterinjohtajana Porin Teatterissa 1943–1947, Lahden kaupunginteatterissa 1947–1953 ja 1959–1963 sekä Hämeenlinnan kaupunginteatterissa 1963–1965. Suomen Kansallisteatterissa Backman teki parikymmentä roolia vuosien 1938 ja 1972 välisenä aikana.
Pikkukuovi
Elinympäristö
Pikkukuovi on eräs soiden tyyppilaji, mutta se pesii Suomessa Pohjanmaalla paikoitellen myös peltolakeuksilla. Muuttoaikoina viihtyy aukeilla rannoilla.
Purmerend
Purmerend on kunta ja kaupunki Alankomaissa, Pohjois-Hollannin provinssissa. Se sai kaupunginoikeudet vuonna 1410. Kaupunki on tunnettu muun muassa karjamarkkinoistaan. 1960-luvulta lähtien Purmerend on laajentunut voimakkaasti, monet lähiöt ovat syntyneet Amsterdamin kasvun ja siitä johtuvan asuntopulan tarpeisiin.
Kirjallisuusterapia
Työskentelyn pohjaksi voidaan käyttää kirjoja, lehtiä, äänitteitä, valokuvia, videoita tai elokuvia.
Laajasti katsoen päiväkirjan kirjoittaminen on myös kirjallisuusterapiaa. Ryhmissä voidaan käyttää ohjattua eli strukturoitua päiväkirjan kirjoittamista. Nykyään internet mahdollistaa myös vuorovaikutuksellisen päiväkirjan kirjoittamisen esimerkiksi blogien muodossa.
Kirjallisuusterapian historia
Nykyaikaisen kirjallisuusterapian juuret ovat Yhdysvalloissa. Ensimmäisen maailmansodan sotaveteraaneille järjestettiin lukemista ja toimintaa alettiin kutsua biblioterapiaksi (bibliotherapy). Myöhemmin yleistyi nimitys runoterapia (poetry therapy''), jonka merkitys on laajempi kuin pelkkä runojen lukeminen.
Kirjallisuusterapian teoriataustaa
Psykoanalyysin oppi-isä Sigmund Freud ei pitänyt runoutta terapiana. Freudin mielestä taiteen tekemisen taustalla on usein neuroosi (Mazza, 2003,9). Kuitenkin Freudin psykoanalyyttisellä teorialla on yhteys kirjallisuusterapiaan, sillä kummassakin käytetään hyväksi esitietoista ja tiedostamatonta materiaalia. Sekä psykoanalyysissa että kirjallisuusterapiassa on tarkoituksena tutkia tunteita ja käyttää sanoja tunteiden ilmaisuun. Symboleilla on suuri merkitys sekä psykoanalyysissa että kirjallisuusterapiassa.(Mazza 2003,9)
Kirjallisuusterapian käyttömahdollisuudet
Kirjallisuus- ja kirjoittamisterapiaa voidaan käyttää kliinisessä työssä terveydenhuollossa sekä mielenterveystyössä. Erityisesti ennalta ehkäisevässä mielenterveystyössä voidaan myös käyttää kirjallisuusterapiaa.